section_heading: Singapur
paragraph_text: Lada Samara je kratko vrijeme bila predstavljena u Singapuru (početak 1990-ih). Ona se pokazala veoma nepraktična u zemlji u kojoj vozila iznad tri godine starosti moraju biti detaljno pregledana jedanput godišnje. Jedan od razloga loše prodaje u Singapuru bila je njihova nepouzdanost u tamošnjoj tropskoj klimi. Drugi razlog bio je i tamošnji zakon da vlasnici svih automobila moraju platiti određenu svotu nakon što automobil prijeđe 10 godina starosti, žele li vlasnici nastaviti voziti automobile. Ti razlozi bili su dovoljni da se Lada brzo povuče s tamošnjeg tržišta. Postoji pretpostavka da u zemlji ima samo nekoliko Ladinih automobila, iako se i ta tvrdnja dovodi u pitanje.